V Bratislave bude onedlho druhý bankomat na bitcoiny a bude ich aj predávať
V Bratislave bol, ako v jednom z prvých miest na svete a úplne prvom meste v Európe, v novembri umiestnený bankomat na bitcoiny. Objednal ho fanúšik bitcoinov Marián Jančuška z košickej spoločnosti 0011. V decembri bol potom inštalovaný na svoju finálnu pozíciu. Teraz sa ďalší bitcoinový bankomat chystá inštalovať česká spoločnosť Marlyle, ktorá kúpila tri takéto zariadenia od americkej spoločnosti Robocoin Technologies.
Prvé z nich umiestni v Prahe, druhé v Bratislave a tretie v Berlíne. Jeden takýto bankomat stál 1,5 milióna českých korún (asi 54-tisíc eur), je teda podstatne drahší, ako bol už nainštalovaný bratislavský automat od spoločnosti Lamassu. Na rozdiel od neho však umožňuje bitcoiny nielen kupovať, ale aj predávať.
Predaj bitcoinov sa uskutoční v dvoch krokoch, pretože na potvrdenie transakcie je potrebný istý čas. Najskôr teda dostane používateľ z bankomatu doklad s kódom, ktorý mu umožní po potvrdení transakcie vybrať z bankomatu hotovosť.
Cenu za využitie bankomatu chce prevádzkovateľ zverejniť až pred jeho otvorením, no nebude sa vraj líšiť od poplatkov účtovaných v zahraničných bitcoinových automatoch. Pri nich sa transakčné poplatky pohybujú od jedného do piatich percent zmenenej sumy.
Spoločnosť Marlyle plánuje bankomaty uviesť do prevádzky v apríli 2014.
Súvisiace články:
Mohlo by Vás zaujímať
Vnímanie práce sa v posledných 10 rokoch výrazne zmenilo, čo sa odráža aj v životopisoch. V minulosti sa na prácu hľadelo ako na 'jednoprúdovú diaľnicu' – človek vyštudoval nejaký odbor a následne v ň ...
O nedostatku IT pracovníkov sa hovorí už roky. Riešeniu problému neprispieva ani všeobecne veľmi nízka nezamestnanosť, a tak je pre niektoré firmy takmer nadľudskou úlohou nájsť a zamestnať kvalitného ...
Už po devätnásty raz sa na spoločenskom večere IT GALA odovzdávali prestížne ocenenia IT Firma, IT Osobnosť, IT Produkt a IT Projekt roka 2019. Novinkou je kategória IT NEO, ktorá hodnotí firmy na ic ...